# דרים קאצ'ר

Dreamcatcher
드림캐쳐|  |
|
מקום הקמה |
סיאול  |
|
מוקד פעילות |
סיאול, דרום קוריאה |
|
תקופת פעילות |
מ-2014 - הווה |
|
סוגה |
קיי-פופ • רוק • מטאל |
|
חברת תקליטים |
דרימקאצ'ר קומפני ‏•‏‏ פוני קניון |
| **פרופיל ב-IMDb** |
| dreamcatcher-official.jp |
|
חברים |
|
ג'יו, סוהה, שיאון, יוהיאון, דמי, הנדונג, גאהיון |
|   |

**דרים קאצ'ר** (בקוריאנית: **드림캐쳐;** באנגלית: **Dreamcatcher**) היא להקת בנות דרום קוריאנית. הלהקה הוקמה בשנת 2014 על ידי הלייבל Happyface Entertainment תחת השם MINX בהרכב בן חמש חברות: ג'יו, סוהה, שיאון, יוהיאון ודמי. בנובמבר 2016 הלהקה הודיעה שתתארגן מחדש ותופיע תחת השם "**Dreamcatcher**" ב-2017, עם שתי חברות נוספות חדשות בלהקה: הנדונג וגאהיון. תחת השם החדש הלהקה הוציאה לאור את הסינגל *Nightmare*. הלהקה נודעה כ"פנים של הרוק ב-קיי-פופ", במוזיקה עם אלמנטים של רוק ומטאל. הסגנון והמוזיקה של הלהקה צברו בהתחלה מוניטין בעיקר בקרב מעריצים זרים, שבהמשך הובילו להתעניינות מקומית. מועדון המעריצים הרשמי של הלהקה נקרא "InSomnia".

הלהקה, תחת השם **MINX**, על הבמה ב־2015
## קריירה

### 2014–2016: MINX

תחת השם Minx, הלהקה הופיעה לראשונה בהופעה חיה בפסטיבל Oak Valley Summertime ב-9 באוגוסט 2014. ב-15 בספטמבר Happyface Entertainment הודיעה באופן רשמי על הקמתה של להקת הבנות. שלושה ימים לאחר מכן הלהקה הוציאה באופן דיגיטלי את הסינגל "Why Did You Come to My Home", ועוד באותו היום הופיעה בשידור חי בתוכנית אם קאונטדאון ברשת Mnet . בחודש דצמבר הן הוציאו גרסת כיסוי לשיר "Rockin' Around the Christmas Tree" יחד עם להקת הבנות דאל שאבט, השייכת לאותה חברה.

ביולי 2015, Minx הוציאו את המיני-אלבום הראשון והיחיד שלהן, *Love Shake*, עם סינגל מוביל באותו שם. הסינגל קודם כ"שיר שמח" ש"מתאים במיוחד לקיץ", והוא גרסת רימייק לשיר "Love Shake" מתוך האלבום *Bang Bang* של דאל שאבט.

בנובמבר 2016, אחרי שנה של פעילות מוגבלת, Happyface Entertainment הודיעו על התארגנות מחודשת של הלהקה תחת השם Dreamcatcher, עם שתי חברות נוספות: הנדונג וגאהיון. בראיון מאוחר יותר, המנכ"ל לי ג'ואון אמר שהוא מאמין ש-MINX נכשלה בגלל שבאותה תקופה היו יותר מדי קבוצות בנות קיי-פופ עם קונספט וסגנון מוזיקה "חמוד" ו"תמים". הוא הסביר שדרים קאצ׳ר נועדה להיות "קבוצת בנות בסגנון שלא היה קיים בקוריאה, קונספט של קבוצת בנות ש"לא קרה לעיתים קרובות מאוד" וכי המטרה של השקת דרים קאצ׳ר תהיה לעשות "מה שאחרים לא יעשו".

### 2017: הופעת בכורה מחודשת תחת השם Dreamcatcher

**"Dreamcatcher"** ב־22 באוגוסט 2017. משמאל לימין: דמי, הנדונג, גאהיון, יומיאון, סוהה, שיאון, ג׳יו.
ב-27 ביולי הוציאה הלהקה את המיני-אלבום *Prequel*, עם הסינגל "Fly High". ב-13 בינואר הוציאה הלהקה את המיני אלבום *Nightmare* עם הסינגל "Chase Me". הלהקה זכתה לשבחי הביקורת ממבקרי מוזיקה ברחבי העולם על הסאונד הייחודי שלה, ששילב השפעות של מוזיקת רוק ומטאל. הסינגל "Chase Me" הגיע למקום ה-19 ברשימת שירי הקיי-פופ הטובים ביותר של בילבורד לשנת 2017. בנוסף, הלהקה הגיעה למקום השלישי ברשימת Billboard Best New K-Pop Acts בשנת 2017.

### 2018–2019: עלייה בפופולריות, התרחבות ליפן, סיבוב הופעות בינלאומי ראשון והכרה בינלאומית.

בפברואר הלהקה השלימה סיבוב הופעות (תחת השם - Fly High World Tour) בערים מרכזיות באירופה, והייתה ללהקת הבנות הקוריאנית הראשונה שעושה זאת. סיבוב ההופעות נמשך מ-14 בפברואר עד 25 בפברואר בערים: לונדון, ליסבון, מדריד, אמסטרדם, ברלין, ורשה ופריז.

בחודש יולי, לאחר שקיימה הופעה בטוקיו, הלהקה חתמה עם חברת התקליטים היפנית Pony Canyon בשביל להרחיב את הפעילות ביפן. ב-11 בספטמבר 2019 הלהקה הוציאה לאור תחת אותו לייבל אלבום בשם *The Beginning Of The End,* עם כל הסינגלים הקודמים שלה בגרסה יפנית, בנוסף לשלושה שירים ייחודיים לאלבום. ב־31 באוגוסט 2021 סיימה הלהקה את ההתקשרות עם Pony Canyon.

דרים קאצ׳ר בפרימברה
### 2020–2021: טרילוגיית *Summer Holiday* ,*Dystopia*

ב-18 בפברואר הלהקה הוציאה את האלבום המלא הראשון שלה: *Dystopia: The Tree of Language.* האלבום נקרא על ידי מגזין הטיים כ"אחד האלבומים שהגדירו הכי טוב את שנת 2020 בקיי-פופ", והגדיר אותו כ"אלבום הכי טוב של דרים קאצ׳ר עד כה". כמו כן, האלבום דורג על ידי NME במקום ה-15 ברשימת "25 האלבומים הטובים באסיה" של שנת 2020.

ב-17 באוגוסט הוציאה הלהקה את המיני-אלבום *Dystopia: Lose Myself -* השני בטרילוגיה. האלבום נמכר ב-87,000 עותקים בקירוב. ב-26 בינואר 2021 יצא לאור האלבום האחרון בטרילוגיה: *Dystopia: Road to Utopia.* ב-30 ביולי 2021 הלהקה הוציאה לאור את האלבום *Summer Holiday,* שבתוך יומיים בלבד זינק למקום השישי ברשימת עשרת האלבומים הנמכרים באותו חודש, עם מכירות של כ-90,000 עותקים.

### 2022–הווה: טרילוגיית *Apocalypse,* וסיבוב הופעות נוסף

ב- 12 באפריל 2022 הוציאה הלהקה את אלבום הסטודיו השני שלה: *Apocalypse: Save Us.* האלבום דורג במקום הראשון באייטונס. ב-11 באוקטובר הוציאה הלהקה את המיני-אלבום השני בטרילוגיה: *Apocalypse: Follow Us* עם הסינגל 'VISION', שזכה להצלחה והגיע למקום הראשון באלבומים המובילים באייטונס ב-21 מדינות.

ב-24 במאי הלהקה הוציאה את המיני-אלבום השלישי בטרילוגיה: *Apocalypse: From Us.* ב־26 ביולי 2023 הודיעה הלהקה על סיבוב הופעות בארצות הברית וקנדה, שנקרא - Apocalypse: From Us World Tour.

ב-31 באוקטובר 2023 הלהקה הודיעה שתוציא לאור את המיני אלבום *Villains* ב-22 בנובמבר. זמן קצר אחרי צאתו, האלבום טיפס לראש מצעד האלבומים באייטונס בשבע מדינות: גרמניה, אוסטרליה, אוסטריה, מלזיה, נורווגיה, פולין ופורטוגל. כמו כן, האלבום הגיע למקום החמישי ב-22 מדינות נוספות. בנוסף, האלבום דורג במקום ה-15 בדירוג האלבומים של סירקל צ'ארט לחודש נובמבר.

ב- 14 בדצמבר 2023 הלהקה זכתה בתחרות "Asia Artist Awards", תחת קטגוריית "Best Choice Award".

ב־27 בדצמבר 2023 הודיעה הלהקה על סיבוב הופעות באירופה, תחת השם "Luck Inside 7 Doors World Tour", שיתקיים בפברואר 2024 בערים: ברצלונה, ורשה, לונדון, אופנבך ופריז.

בסוף יוני הלהקה הכריזה על הוצאת המיני-אלבום העשירי שלה, שיצא תחת השם *[VirtuouS]* ב-10 ביולי 2024, עם הסינגל המוביל "JUSTICE".

ב-4 ביולי 2024 הלהקה הודיעה על המשכו של סיבוב ההופעות ‘Luck Inside 7 Doors’, שעתיד להתקיים בין ה-2 ל-24 בנובמבר בארצות הברית.

ב-5 ביולי דרים קאצ׳ר קומפני יצאה בהודעה לתקשורת כי חברת הלהקה שיאון תפסיק את פעילותה בלהקה באופן זמני, עקב עומס, בעיות בריאות, וחרדה.

ב-11 ביולי יצא לאור הקליפ לשיר "JUSTICE", והגיע ליותר משבע וחצי מיליון צפיות לאחר כיממה בלבד מצאתו.

דרים קאצ׳ר בהופעה בפוסאן, דרום קוריאה
## השפעה מוזיקלית

מאז הקמתה מחדש בשנת 2017, דרים קאצ׳ר שמרה על צליל סאונד ייחודי של רוק ומטאל, לצד הקיי-פופ המקורי. הלהקה דיברה בהרחבה על כך שהרוק הוא "ליבת הזהות המוזיקלית שלהן". הסולנית, שיאון, הייתה פעילה בלהקת רוק בתיכון והיא ציינה בראיון את להקת הרוק היפנית One Ok Rock  כמקור ההשראה המוזיקלית שלה. חברת הלהקה ג׳יו ציינה את להקת המטאל היפנית "בייבי מטאל", את הקבוצה הקוריאנית "Fin.K.L" ואת הזמרת הקוריאנית "Jang Na-ra" כמקורות ההשראה שלה. לצד הרוק והמטאל הלהקה משלבת במוזיקה שלה מגוון רחב של סגנונות מוזיקליים, כגון R&B, טראנס, ג׳אז, ואף מוזיקה אלקטרונית וטכנו.

## פילנתרופיה ומודעות סביבתית

הלהקה מקדמת את נושא המלחמה בהתחממות הגלובלית ושמירה על הסביבה, הן בחיים האישיים והן במוזיקה שלה, זאת בעיקר לאחר הוצאת האלבום *Apocalypse: Save Us,* שעוסק בנושא. בראיון הצהירו חברות הלהקה שהן ממעיטות ככל האפשר בשימוש בפלסטיק: באריזות פלסטיק, כפות פלסטיק ומקלות אכילה, וכן בהחלפת כוסות הפלסטיק בכוס שתייה רב פעמית. חברת הלהקה שיאון אף תרמה להצלת דולפינים שבתי הגידול שלהם זוהמו.

השיר "MAISON", מתוך האלבום *Apocalypse: Save Us,* עוסק בהתחממות הגלובלית ובזיהום הסביבתי, ופונה אל אלו שמעלימים עין, במכוון או לא, מה"אפוקוליפסה הסביבתית" ולמעשה נוטלים חלק באותו תהליך מתמשך שגורם לנזק לכדור הארץ. בשיר מוזכרות השורות הבאות (בתרגום חופשי):

>
> האם זה לא מתחמם בצורה מוזרה? החוקים של הכוכב הזה יבשים כל כך. ממש כמו המצפון שלך
>
>
>
>

|  |  |
| --- | --- |
| בקוריאנית (שפת המקור):
이상하게 덥지? 이 행성의 법칙
마치 말라가는 네 양심과 똑같지 | באנגלית:
?Isn't it strangely hot"
The laws of this planet, so dry
"Just like your conscience |

## חברות הלהקה

חברות הלהקה| שם במה | שם לידה | שם באנגלית | פעילה מ- | תאריך לידה | מקום לידה | תפקיד |
| --- | --- | --- | --- | --- | --- | --- |
| **ג'יו** | Kim Min Ji (김민지) | Lily Kim | 2014 | 17 במאי 1994 | דרום קוריאה טג׳אן, דרום קוריאה | **מנהיגה**, זמרת ורקדנית |
| **סוהה** | Kim Bo Ra (김보라) | Alice Kim | 2014 | 10 באוגוסט 1994 | דרום קוריאה צ׳נגוון, דרום קוריאה | זמרת, ראפרית ורקדנית |
| **שיאון** | Lee Si Yeon (이시연) | Monica Lee | 2014 | 1 באוקטובר 1995 | דרום קוריאה דאיגו, דרום קוריאה | סולנית מובילה |
| **יוהיאון** | Kim Yoo Hyeon (김유현) | Rachel Kim | 2014 | 7 בינואר 1997 | דרום קוריאה אינצ׳ון, דרום קוריאה | זמרת |
| **דמי** | Lee Yu Bin (이유빈) | Emma Lee | 2014 | 7 במרץ 1997 | דרום קוריאה סיאול, דרום קוריאה | זמרת, ראפרית ורקדנית |
| **הנדונג** | Han Dong (韓東) | Della Han | 2017 | 26 במרץ 1996 | הרפובליקה העממית של סין ווהאן, סין | זמרת |
| **גאהיון** | Lee Ga Hyeon (이가현) | Lucy Lee | 2017 | 3 בפברואר 1999 | דרום קוריאה סונגאם, דרום קוריאה | זמרת וראפרית |

## דיסקוגרפיה

|  |  |  |  |  |  |  |  |
| --- | --- | --- | --- | --- | --- | --- | --- |
| אלבומי אולפן
* 2018: *Dystopia: The Tree of Language*
* 2019: *The Beginning of the End*
* 2021: *Summer Holiday*
* 2022: *Apocalypse: Save Us*
 | מיני-אלבומים
* 2014: *Why Did You Come to My Home* (כ-MINX)
* 2017: *Nightmare*
* 2017: *Fall Asleep in the Mirror*
* 2021: *Eclipse*
* 2022: *Apocalypse: Follow Us*
* 2022: *Apocalypse: From Us*
* 2023: *VillainS*
* 2024: *[VirtuouS]*
 |  |  |  |  |  |  |

## ראו גם

* הגל הקוריאני
* רולינג קוורץ
* בייבי מטאל

## קישורים חיצוניים

 מדיה וקבצים בנושא **דרים קאצ'ר** בוויקישיתוף
* אתר האינטרנט הרשמי של דרים קאצ'ר (ביפנית)

* דרים קאצ'ר, ברשת החברתית פייסבוק
* דרים קאצ'ר, ברשת החברתית X (טוויטר)
* דרים קאצ'ר, ברשת החברתית אינסטגרם
* דרים קאצ'ר, ברשת החברתית טיקטוק
* דרים קאצ'ר, סרטונים בערוץ היוטיוב
* דרים קאצ'ר, במסד הנתונים הקולנועיים IMDb (באנגלית)
* דרים קאצ'ר, באתר אפל מיוזיק (באנגלית)
* דרים קאצ'ר, באתר ספוטיפיי
* דרים קאצ'ר, באתר Last.fm (באנגלית)
* דרים קאצ'ר, באתר AllMusic (באנגלית)
* דרים קאצ'ר, באתר MusicBrainz (באנגלית)
* דרים קאצ'ר, באתר דיזר
* דרים קאצ'ר, באתר Discogs (באנגלית)
* דרים קאצ'ר, באתר Genius
* דרים קאצ'ר, באתר בילבורד (באנגלית)
* דרים קאצ'ר, באתר טיידל (באנגלית)
* דרים קאצ'ר באתר אפל מיוזיק

## הערות שוליים